[ca] El barri de la Pau afronta múltiples problemàtiques derivades de factors socials, econòmics i urbans que han condicionat el seu desenvolupament. Entre aquestes, destaquen la manca d'accessibilitat als habitatges, la sensació d'inseguretat i l'abandonament de grans àrees verdes, que, en lloc de fomentar la convivència, han contribuït a l'aïllament social. A això s'hi suma la degradació de l'entorn construït, amb edificis que presenten deficiències estructurals i energètiques, afectant l'habitabilitat i la sostenibilitat del barri. El projecte aborda aquestes problemàtiques mitjançant una intervenció integral basada en tres estratègies principals: millorar l'accessibilitat als edificis, revitalitzar els espais públics i crear nous usos comunitaris. Aprofitant la intervenció necessària per garantir l'accessibilitat, es proposa instal·lar nuclis amb ascensors que no només eliminen barreres arquitectòniques, sinó que també connecten els blocs entre si mitjançant passarel·les, creant un flux continu de mobilitat i convivència. Aquestes solucions generen nous punts de trobada, com ara zones comunes i àrees de descans, fomentant la cohesió social i revitalitzant la vida comunitària. A més, a nivell de bloc, la intervenció reactivarà espais infrautilitzats com les cobertes i els soterranis, transformant-los en àrees funcionals on els veïns podran gaudir d'espais compartits com bugaderies, sales d'estudi i zones d'oci. Aquestes intervencions enfortiran els vincles veïnals, mentre que la instal·lació de plaques solars i sistemes de recollida d'aigües pluvials reduirà l'impacte ambiental i millorarà la sostenibilitat del barri. En resum, el projecte no només millora l'accessibilitat, sinó que també actua com un catalitzador per a la convivència social i la sostenibilitat. Començant als blocs D9 i H5 com a pilot, es presenta com un model replicable per transformar el barri en un entorn més accessible, segur i dinàmic fomentant la seva convivència.

[en] The neighborhood of La Pau faces multiple challenges stemming from social, economic, and urban factors that have shaped its development. Among these, the lack of accessibility in housing, the feeling of insecurity, and the neglect of large green areas stand out. Instead of fostering social interaction, these issues have contributed to social isolation. Additionally, the deterioration of the built environment, with buildings suffering from structural and energy deficiencies, affects both the livability and sustainability of the neighborhood. The project addresses these challenges through a comprehensive intervention based on three main strategies: improving building accessibility, revitalizing public spaces, and creating new community uses. Taking advantage of the necessary interventions to ensure accessibility, the project proposes installing elevator cores that not only remove architectural barriers but also connect the blocks through walkways, creating a continuous flow of mobility and interaction. These solutions generate new meeting points, such as communal areas and rest zones, fostering social cohesion and revitalizing community life. Furthermore, at the building level, the intervention will reactivate underutilized spaces such as rooftops and basements, transforming them into functional areas where residents can enjoy shared spaces like laundries, study rooms, and leisure areas. These interventions will strengthen neighborhood ties, while the installation of solar panels and rainwater collection systems will reduce environmental impact and enhance the neighborhood's sustainability. In summary, the project not only improves accessibility but also serves as a catalyst for social interaction and sustainability. Starting with blocks D9 and H5 as a pilot, it presents a replicable model to transform the neighborhood into a more accessible, safe, and dynamic environment that fosters social cohesion.